25/05/2011 | Administración LocalMunicipal
Coristanco
Bases da convocatoria auxiliar de policía local de Coristanco

Por Decreto de Alcaldía de 11 de maio de 2011, aprobáronse as Bases para a cobertura, mediante proceso extraordinario de integración no corpoda Policía Local de Coristanco do auxiliar que presta servizos neste corpo, en execución do previsto na DA 2ª da Lei 4/2007 de 20 de abril, de Coordinación de Policías Locais de Galicia, mediante o sistema de concurso-oposición, facéndose públicas as bases para o seu coñecemento e aos efectos oportunos: 1.1. É obxecto das presentes bases a regulación do procedemento extraordinario de integración no corpo da policía local do Concello de Coristanco do auxiliar que presten servizos neste corpo á entrada en vigor da Lei de 4/2007, do 20 de abril, de coordinación de policías locais de Galicia (LCPL), en execución do disposto na disposición adicional segunda desta lei e disposición transitoria terceira do Decreto 243/2008, do 16 de outubro, polo que se desenvolve a lei de coordinación de policías locais de Galicia.1.2. O procedemento de integración realizarase polo sistema de concurso-oposición conforme ao establecido nas disposicións mencionadas no apartado anterior e co contido sinalado na Orde do 28 de xaneiro de 2009, pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliar de policía ou interinos, para o acceso como vixilantes municipais e a contratación de auxiliar de policía de tempada.1.3. O procedemento regulado nestas bases rexerase, ademais das normas previstas nos apartados anteriores, pola normativa básica estatal constituída pola Lei 7/2007, do 12 de abril, do estatuto básico do empregado público (EBEP), a Lei 7/1985, do 2 de abril, reguladora das bases de réxime local (LBRL), o Real Decreto Lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local (TRRL) e o Real Decreto 896/1991, de 7 de xuño, polo que se establecen as regras básicas e os programas mínimos ós que debe axustarse o procedemento de selección dos funcionarios de Administración Local, a normativa autonómica de aplicación constituída polo Decreto Lexislativo 1/2008, do 13 de marzo, polo que se aproba o texto refundido da Lei da función pública de Galicia (TRLFPG), Decreto 95/1991, do 20 de marzo, polo que se aproba o regulamento de selección de persoal ó servizo da comunidade autónoma de Galicia e Lei 5/1997, de 22 de xullo, de administración local de Galicia (LALG), e, supletoriamente, polo Real Decreto 364/1995, de 10 de marzo, polo que se aproba o regulamento xeral de ingreso do persoal ó servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado e demais lexislación concordante e de aplicación O auxiliar participante no procedemento e que supere este quedará integrado na seguinte praza: a) Número de prazas: unha (1). b) Escala: Administración especial. c) Subescala: Servizos especiais. d) Grupo: C1. e) Nivel: 18 f) Clase: Policía local. g) Categoría: Escala básica, Categoría de Policía. Para ser admitido no procedemento de integración que se regula nestas bases, os aspirantes deberán reunir, na data en que remate o prazo de presentación de instancias segundo a convocatoria do proceso, os seguintes requisitos: a) Posuír a nacionalidade española. b) Superar os dezaoito anos de idade. Os participantes neste concurso-oposición, que reúnan o resto de requisitos, quedarán dispensados do requisito de idade máxima e estatura esixido no artigo 36 da LCPL, de acordo ao previsto na disposición adicional segunda desta mesma lei. c) Estar en posesión do título de bacharelato, técnico superior de formación profesional ou equivalente. No caso de carecer desta titulación, deberá ter superado algún dos cursos específicos, impartidos pola Academia Galega de Seguridade Pública, de dispensa deste grao de titulación, segundo o disposto na disposición adicional segunda da LCPL, na disposición transitoria terceira do Decreto 243/2008, do 16 de outubro e o Anexo VI da Orde 28 de xaneiro de 2009. d) Ser titular dos permisos de conducir das clases A2 e B con BTP na data en que remate o prazo de presentación de instancias, comprometéndose, mediante declaración, a mantelos vixentes mentres permaneza en servizo activo e) Ter unha antigüidade mínima de servizo como auxiliar do Concello de Coristanco de tres anos continuados e estar prestando servizos neses postos á entrada en vigor da Lei 4/2007, do 20 de abril, de coordinación de policías locais. f) Non ter sido condenado por delicto doloso, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario, ou para exercer función similares ás que desempeñaba no caso do persoal laboral, no cal fose separado ou inhabilitado, nin ter sido separado do servizo de calquera das administracións públicas ou dos órganos constitucionais ou estatutarios das comunidades autónomas por expediente disciplinario ou resolución xudicial firme. g) Comprometerse a portar armas durante o servizo e, se é o caso, chegar a utilizalas nos casos e circunstancias legalmente establecidas. h) Reunir as condicións físicas e sanitarias para a realización das probas físicas recollidas nas presentes bases.4.1. As instancias solicitando participar no proceso, dirixiranse ao Alcalde do Concello de Coristanco e presentaranse, debidamente cubertas, no Rexistro Xeral do Concello de Coristanco, por calquera das formas previstas no artigo 38.4 da Lei 30/1992, do 26 de novembro, de réxime xurídico das administracións públicas e procedemento administrativo común (LRXPAC), no prazo de vinte (20) días naturais contados desde a publicación do anuncio da convocatoria no Boletín Oficial do Estado (BOE). 4.2. As instancias deberán axustarse ao modelo oficial que figura como Anexo I das presentes bases e estará a disposición dos interesados no Rexistro Xeral do Concello de Coristanco e incluirá a manifestación de que se reúnen todos e cada un dos requisitos enumerados nas presentes bases e o compromiso, no suposto de superar o proceso, de prestar xuramento ou promesa de conformidade co Real Decreto 707/1979, de 5 de abril.4.3. Xunto coas instancias solicitando participar no proceso, deberá presentarse a seguinte documentación, orixinal ou copia compulsada, na orde que se indica: a) Documento nacional de identidade ou pasaporte. b) Título de bacharelato, técnico superior de formación profesional ou equivalente, ou ben, diploma ou certificación acreditativa de ter superado algún dos cursos específicos, impartidos pola Academia Galega de Seguridade Pública, de dispensa deste grao de titulación. c) Permisos de conducir das clases A2, B e BTP. d) Certificación acreditativa de ter unha antigüidade mínima de tres anos continuados de servizo como auxiliar do Concello de Coristanco e estar prestando servizos neses postos á entrada en vigor da Lei 4/2007, do 20 de abril, de coordinación de policías locais, segundo o modelo que se insire nestas bases como Anexo II. e) Declaración responsable, asinada pola ou polo aspirante, de non ter sido condenado por delicto doloso, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario, ou para exercer función similares ás que desempeñaba no caso do persoal laboral, no cal fose separado ou inhabilitado, nin ter sido separado do servizo de calquera das administracións públicas ou dos órganos constitucionais ou estatutarios das comunidades autónomas por expediente disciplinario ou resolución xudicial firme, segundo o modelo que se insire nestas bases como Anexo III. f) Declaración responsable, asinada pola ou polo aspirante, de comprometerse a portar armas durante o servizo e, se é o caso, chegar a utilizalas nos casos e circunstancias legalmente establecidas, segundo o modelo que se insire nestas bases como Anexo IV. g) Certificación médica actualizada na que se faga constar expresamente que a ou o aspirante reúne as condicións físicas e sanitarias necesarias e suficientes para a realización dos exercicios físicos que se especifican nestas bases. Esta certificación non poderá ter unha antigüidade superior aos tres meses anteriores ao día de remate do prazo de presentación de instancias. h) Relación numerada, segundo a orde que se establece na base 8, dos méritos que os aspirante aleguen na fase de concurso, e os documentos xustificativos dos mesmos segundo o establecido na mesma base.5.1. Finalizado o prazo de presentación das solicitudes, o Alcalde, no prazo máximo dun mes, ditará resolución aprobando a lista provisoria de admitidos e excluídos, con especificación de apelidos e nome, DNI e, de ser o caso, dos motivos de exclusión.5.2. Esta resolución publicarase no Boletín Oficial de Provincia e no Taboleiro de anuncios do Concello de Coristanco.5.3. Os aspirantes omitidos ou excluídos disporán dun prazo de dez (10) días hábiles, contados desde o día da publicación da devandita resolución no Boletín Oficial de Provincia, para emendar os erros ou os defectos que motivaron a súa omisión ou exclusión.5.4. Transcorrido o prazo de subsanación, o Alcalde ditará nova resolución aprobando a lista definitiva de admitidos e excluídos no proceso selectivo e fixando o lugar, data e hora de realización da primeira proba da fase de oposición, a orde de actuación das e dos aspirantes e a composición do Tribunal de Selección.5.5. De non existir aspirantes excluídos, o Alcalde poderá elevar a definitiva a lista provisoria na mesma resolución de aprobación, incluíndo tamén os datos sinalados no apartado anterior.5.6. A resolución pola que se aproba a lista definitiva publicarase no Boletín Oficial de Provincia e no Taboleiro de anuncios do Concello de Coristanco.5.7. A publicación dos sucesivos anuncios para a celebración das restantes probas, así como, a lista dos aspirantes aprobados en cada exercicio e de chamamentos aos aspirantes, de selo caso, efectuarase nos locais onde se celebren as probas e no Taboleiro de Anuncios da Casa do Concello.6.1. O tribunal encargado da calificación das probas e da supervisión do proceso será nomeado polo Alcalde conforme ó estipulado nos artigos 60 do EBEP, 34º.2. do TRLFPG, 34 da LCPL, 6º do Decreto 243/2008 e demais lexislación de aplicación, todos eles con coñecementos técnico tal e como esixe o artigo 34 da Lei 4/2007 de 20 de abril de coordinación de policía locais, e a súa composición farase pública consonte co establecido na base anterior. Estará composto polas e polos seguintes membros e os seus correspondentes suplentes: – Presidente: un funcionario de nivel superior e suplente coa misma titulación, designados pola Alcaldía. – Vogais: tres funcionarios e suplentes designados pola Alcaldía con coñecementos técnicos na materia, dous dos cales serán persoal funcionario de policía local e outro un técnico de nivel superior. – Secretario: o do Concello, e suplente elixido pola Alcaldía entre funcionarios con habilitación de carácter estatal.6.2. No nomeamento dos membros do Tribunal deberanse respetar as seguintes regras: a) Todos os membros do Tribunal deberán posuír a titulación esixida para participar no proceso de integración obxecto das presentes bases. b) Os membros do Tribunal que sexan persoal funcionario do mesmo corpo e escala que as prazas convocadas non poderán exceder de 2. c) A súa composición será paritaria entre homes e mulleres, na forma establecida no artigo 36º da Lei 7/2004, do 16 de xullo, para a igualdade de homes e mulleres.6.3. O tribunal poderá dispor a incorporación, os seus traballos, de asesores especialistas para as probas que estime pertinentes, limitándose ditos asesores a prestar a súa colaboración nas súas especialidades técnicas e terán voz pero non voto. O nomeamento destes asesores especialistas corresponderalle ao Alcalde.7.1. O tribunal non poderá constituírse nin actuar sen a asistencia de, polo menos, a metade dos seus membros, e en todo caso, sen asistencia do presidente e secretario.7.2. Por cada sesión do tribunal levantarase acta, que lida ao principio da sesión seguinte e feitas, de ser o caso, as rectificacións que procedan, autorizarase coa sinatura do secretario e o visto e prace do presidente.7.3. Os membros do Tribunal, así como os asesores especialistas designados, terán que absterse de intervir cando concorran algunha das causas previstas no artigo 28 da Lei 30/1992, do 26 de novembro, ou se tivesen realizado tarefas de preparación de aspirantes a probas selectivas nos cinco anos anteriores á publicación da convocatoria do proceso de integración que regulan estas bases. O presidente poderá solicitar dos membros do tribunal e dos asesores especialistas declaración expresa de non atoparse incursos nas circunstancias previstas no artigo 28 da Lei 30/1992, do 26 de novembro. Os aspirantes poderán recusar aos membros do tribunal cando concorran as circunstancias previstas na presente base.7.4. En ningún caso o tribunal poderá aprobar, nin declarar, que teñan superado as probas selectivas, un número superior de aspirantes ao de prazas convocadas. Calquera proposta de aprobados que contraveña o establecido nesta norma será nula de pleno dereito.7.5. Os membros do tribunal, así como, aqueles asesores especialistas que nomee, terán dereito ao abono de asistencias, de conformidade co previsto no anexo IV do Real Decreto 462/2002, do 24 de maio, sobre indemnizacións por razón do servizo.8.1. A fase de concurso, que non terá carácter eliminatorio, será a primeira obxecto de valoración. En todo caso a puntuación obtida nesta fase non poderá aplicarse para superar os exercicios da fase de oposición.8.2. Publicada a lista definitiva de aspirantes admitidos, o Tribunal reunirase en sesión non pública a efectos de valorar os méritos alegados e debidamente acreditados. O resultado da valoración farase público, mediante a súa exposición no Taboleiro de anuncios da Casa do Concello, con anterioridade á realización do primeiro exercicio da fase de oposición e ata a resolución final do proceso selectivo.8.3. Deberase estar en posesión dos méritos alegados, como máximo, na data de expiración do prazo concedido para a presentación de instancias.8.4. Os méritos que se acrediten serán valorados segundo a táboa que segue, ata un total de 20 puntos, que corresponderán á suma dos máximos de cada epígrafe. Descrición dos méritos para a fase de concurso.8.5. Requisitos e forma de acreditar os méritos alegados: A) Titulacións académicas. Orixinal ou copia compulsada do título correspondente ou certificación acreditativa, se é o caso. B) Cursos de formación de 20 ou máis horas. Deberán estar relacionadas coas tarefas da prazas convocadas impartidos por escolas públicas de formación de persoal ó servizo das administracións públicas, organismos da administración e institucións públicas ou debidamente homologados por estes. Acreditaranse mediante orixinal ou copia compulsada do diploma no que debe constar, como mínimo, a duración do curso e o título do mesmo e a correspondente homologación de selo caso, ou ben da certificación expedida polo organismo ou entidade que o impartiu no que se fagan constar os mesmos datos. C) Antigüidade no posto (anos de servizo). Non se computarán outros servizos que os prestados no Concello de Coristanco como auxiliar do corpo da policía local. Tampouco se computarán os prestados por tempo inferior a tres anos e os períodos que excedan dos anos alegados pero que non supoñan o incremento doutro, desprezaranse. Acreditarase mediante orixinal ou copia compulsada da certificación expedida polo Concello de Coristanco na que se fará constar a duración dos servizos, escala, subescala, grupo, corpo e categoría, segundo o modelo que se insire nestas bases como Anexo IV. Esta fase constará das seguintes probas, cada unha das cales terá carácter eliminatorio, e serán desenvoltas pola orde na que se citan: 1. Proba de avaliación de coñecementos. A proba de avaliación dos coñecementos dos aspirantes deberá amosar a preparación intelectual deles e o dominio dos contidos do temario que se inclúe como Anexo V a estas bases. Consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo Tribunal. Incluiranse ademais tres preguntas de reserva para o suposto de que o Tribunal, de oficio ou con base nalgunha reclamación, anulase algunha ou algunhas das preguntas incluídas no exercicio, o que se fará público no Taboleiro de anuncios da Casa do Concello. Os aspirantes disporán dun tempo máximo de dúas horas para a súa realización. A proba cualificarase polo tribunal de cero a dez puntos e será preciso acadar cinco puntos como mínimo, para non quedar eliminado. A cualificación farase atendendo á seguinte fórmula: N=(A-F/3)/10. Sendo N= nota final da proba; A= preguntas acertadas; F= preguntas erradas ou non respondidas. Cada opositor poderá obter copia do exercicio realizado ao seu remate. No prazo das vinte e catro horas seguintes ao da realización, farase público no Taboleiro de anuncios da Casa do Concello o modelo do test, indicando as respostas correctas.2. Proba de coñecemento da lingua galega. Consistirá en traducir do castelán ó galego un texto sinalado polo tribunal nun tempo máximo de 30 minutos. Este exercicio cualificarase como “apto” ou “non apto” Esta proba será eliminatoria e cualificarase de cero a tres puntos, sendo preciso acadar unha puntuación de un con cinco puntos como mínimo para superala. Estarán exentos de realizar este exercicio os aspirantes que acrediten a súa capacidade mediante a presentación do correspondente certificado de aptitude do curso de lingua galega Celga 4, ou equivalente expedido polo organismo oficial competente, no prazo de presentación de instancias.3. Probas físicas. As probas de aptitude física terán a cualificación de apto ou non apto. Para obter a cualificación de apto é necesario non superar as marcas establecidas como máximas para as probas 1.1, 1.4 e 1.5, e alcanzar ou superar os mínimos das probas 1.2 e 1.3. Os exercicios realizaranse pola orde en que están relacionados e cada un é eliminatorio para realizar o seguinte. Establécense diferentes marcas para cada sexo e grupos de idade: de 18 a 36 anos, de 37 a 48, e de 49 ou máis anos. O aspirante estará incluído no grupo de idade correspondente, tendo en conta a súa idade o día da realización das probas. As probas realizaranse de forma individual, excepto as de resistencia xeral e natación que poderán facerse de forma colectiva se así o considera o tribunal. Nas probas de resistencia xeral e natación disponse dunha soa posibilidade de execución; no resto permitirase unha segunda realización cando na primeira non se obteña a cualificación de «apto». O desenvolvemento de cada unha das probas físicas deberá realizarse en lugares axeitados ao tipo de proba que se vai executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor.3.1. Proba de velocidade: carreira de 50 metros lisos. Realizarase nunha pista de atletismo ou calquera zona totalmente chá de terreo compacto. O aspirante colocarase na pista no lugar sinalado, e poderá realizar a saída de pé ou agachado, sen utilizar tacos de saída. As marcas máximas (en segundos) esixidas para a superación da proba por tramos de idade son: 3.2. Proba de potencia de tren superior: os homes realizarán flexións de brazos e as mulleres suspensión en barra.3.2.1. Flexións de brazos. Realizarase en ximnasio ou campo de deportes. Iniciarase desde a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas. Contaranse soamente as flexións completas e realizadas correctamente. O número mínimo de flexións esixibles son: 3.2.2. Suspensión en barra. Realizarase en ximnasio ou campo de deportes. O exercicio consiste en quedar, o maior tempo posible, na posición que se describe: brazos flexionados, agarrado coas palmas da man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela. Os tempos mínimos (en segundos) esixidos para a superación da probas por tramos de idade son: 3.3. Proba de potencia de tren inferior: salto horizontal. Realizarase en ximnasio ou campo de deportes, con chan horizontal e, coa superficie adecuada para efectuar a medición das marcas. O aspirante colocarase de pé detrás dunha liña sen pisala, cos pes separados, paralelos entre si e á mesma altura. Realizará un salto horizontal caendo cos dous pes ao chan. Medirase a distancia entre a liña de saída ata a marca do apoio de caída máis próximo á liña. As marcas mínimas (en centímetros) esixidas para a superación da proba por tramos de idade son: 3.4. Proba de resistencia xeral: carreira de 1.000 metros lisos. Realizarase en pista de atletismo ou en calquera zona totalmente chá de terreo compacto. O aspirante colocarase na pista no lugar indicado. A saída realizarase en pé. Será eliminado o corredor que abandone a pista durante a carreira. As marcas máximas (en minutos e segundos) esixidas para a superación da proba por tramos de idade son: 3.5. Proba de natación: 25 metros estilo libre. Realizarase nunha piscina que permita efectuar o percorrido sen facer viraxes. O aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación das probas por tramos de idade son: 4. Probas psicotécnicas. Estas probas están dirixidas a determinar as actitudes e aptitudes persoais dos aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado.4.1. Test de intelixencia e de avaliación doutras aptitudes. Terán que efectuarse e valorarse por persoal especialista. A cualificación será de apto/non apto.4.1.1. Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de Coristanco, razoamento cognitivo, atención discriminativa e resistencia á fatiga intelectual.4.1.2. Proba de personalidade. As probas de personalidade orientaranse a avaliar os trazos da personalidade máis significativos e relevantes para o desempeño da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estrés e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico dos candidatos. Deste modo, aparte das características de personalidade sinaladas anteriormente, exploraranse ademais os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto da función policial.5. Proba de recoñecemento médico. O recoñecemento médico será efectuado por facultativos especialistas e o seu fin é garantir que os aspirantes estean en condicións idóneas para o exercizo das funcións policiais propias do posto de traballo. Cualificarase como apto/non apto. Aos efectos da exclusión do aspirante, terase en conta o seguinte: A) Obesidade-delgadeza. Obesidade ou delgadeza manifestas que dificulten ou incapaciten para o exercicio das funcións propias do cargo. Índice de masa corporal (IMC) non inferior a 18,5 nin superior a 29,9. Considerando o IMC como a relación resultante de dividir o peso da persoa expresado en quilos polo cadrado da estatura expresada en metros. B) Calquera enfermidade, padecemento ou alteración de carácter físico, psíquico ou sensorial, que a xuízo dos facultativos médicos, impida, limite ou dificulte o exercicio das funcións policiais. Para os diagnósticos establecidos neste anexo teranse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico.10.1. Unha vez comezadas as probas non será obrigatoria a publicación da celebración das sucesivas no Boletín Oficial da Provincia, sendo suficiente a súa exposición nos locais onde se celebren e no Taboleiro de anuncios da Casa do Concello. Nestes mesmos lugares publicaranse as puntuacións obtidas en cada unha delas.10.2. Desde a terminación dunha proba e o comezo da seguinte deberá transcorrer un prazo mínimo de 48 horas e un máximo de 40 días hábiles.10.3. As probas realizaranse a porta pechada sen outra asistencia que a dos aspirantes, membros do tribunal e os colaboradores e especialistas designados.10.4. Os aspirantes serán convocados para cada exercicio en chamamento único e nos que non poidan celebrarse conxuntamente a orde de actuación dos aspirantes iniciarase por aqueles cuxo primeiro apelido empece pola letra “D”, seguindo o resultado do sorteo feito público por Resolución do 29 de xaneiro de 2009 do Conselleiro de Presidencia, Administracións Públicas e Xustiza, publicado no Diario Oficial de Galicia, número 24, do 4 de febreiro de 2009. No suposto de que non exista aspirante ningún co primeiro apelido que comece pola letra “D” pasarase á letra “E” e así sucesivamente.10.5. Os aspirantes deberán acudir ás probas nas horas e datas do respectivos chamamentos, sen posibilidade de aprazamento calquera que fora a causa que lles impedise acudir, excepto que a excusa sexa posible por ter amparo nun precepto legal, así como no suposto recollido no apartado seguinte. Nos casos de aspirantes embarazadas, ou en período de parto ou psparto, debidamente acreditados, poderase aprazar para as aspirantes en que concurra dita circunstancia ata seis meses o desenvolvemento das probas físicas que lles correspondese efectuar, prazo que podería prorrogarse como máximo outros seis meses en caso xustificado. Este aprazamento das probas físicas non afectará por si só ao resto das probas. As mulleres embarazadas que prevexan que, polas circunstancias derivadas do seu avanzado de xestación e previsión de parto, ou eventualmente primeiros días do puerperio, a súa coincidencia coas datas de realización de calquera dos examens ou probas previstos no proceso selectivo poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse co tempo suficiente e o tribunal determinará con base á información de que dispoña, se procede ou non realizar a porba nun lugar alternativo ou ben un aprazamento da proba, ou ben ambas medidas conjuntamente. En ningún caso as probas de recoñecemento médico estimarán como circunstancias negativas para os efectos do proceso selctivo, calquera que fose derivada da situación de embarazo e lactanción. Á solicitude da muller que acredite atoparse nestas circunstancias, os tribunais poderán determinar que estas probas se realicen en calquera outra fase ou momento do proceso selectivo. Tamén o tribunal poderá sinalar razoadamente de oficio, oída á afectada, unha data apropiada segundo as condicións da muller que se atope nestas circunstancias. En calquera caso, daráselle por superado o proceso selectivo a aqueles aspirantes que obtivesen unha puntuación final que non puidera ser acadada, aínda coa obtención da máxima puntuación posible nas probas físicas aprazadas, polas aspirantes que se acollesen ao dereito de aprazamento.10.6. O Tribunal poderá requirir aos aspirantes, en calquera momento da práctica de calquera exercicio ou proba, que acrediten a súa identidade, para o que deberán estar provistos do documento nacional de identidade, permiso de conducción ou pasaporte.11.1. Rematada a fase de oposición, a cada aspirante que a superase outorgaráselle a puntuación total acadada nesta fase, que será a suma das cualificacións obtidas na proba de coñecementos (referida ao temario) e na de coñecemento da lingua galega, que se puntuará como de apto/non apto.11.2. Tendo en conta que, por tratarse dun concurso-oposición, a nota final do procedemento selectivo se deberá obter ponderando a puntuación obtida en cada unha das partes, correspondéndolle un 40% da dita nota á fase de concurso e un 60% á de oposición, a determinación desa nota final será a suma das notas parciais ponderadas do seguinte xeito: * Fase de concurso: á puntuación máxima (20 puntos) corresponderalle a nota ponderada máxima, que é de 4 puntos. Para a determinación da nota ponderada de cada aspirante aplicarase a regra de tres simple, cun máximo de 3 decimais sen redondeo. * Fase de oposición: á puntuación máxima (13 puntos), corresponderalle a nota ponderada máxima, que é de 6 puntos. Para a determinación da nota ponderada de cada aspirante aplicarase a regra de tres simple, cun máximo de 3 decimais sen redondeo.11.3. No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida na proba de avaliación de coñecementos e, se isto non fose suficiente, pola mellor marca obtida na primeira proba física, e se isto non fose posible, nas sucesivas probas físicas pola orde de realización segundo as presentes bases e por último, a puntuación obtida na fase de concurso, ata que o empate se resolva. De persistir o empate este se resolverá por sorteo.11.4. Unha vez calculada a puntuación final de cada aspirante, elaborarase unha listaxe destes baseándose na súa puntuación e por orde decrecente, resultando aprobados aqueles que, tendo en conta o número de prazas, obtivesen as notas máis altas. Asemade o tribunal elaborará, tamén por orde decrecente de puntuación, unha lista de reserva na que figurarán aqueles aspirantes que, aínda tendo superado o proceso selectivo, non resulten aprobados por obter unha puntuación de ordinal inferior ao número de prazas convocadas, para os supostos de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos en que o aspirante aprobado non chegue a tomar posesión, e sempre con anterioridade ao desenvolvemento do curso correspondente, ao abeiro do disposto no artigo 61.8º da Lei 7/2007, do 12 de abril, do Estatuto básico do empregado público. O órgano convocante, deberá substituílo polo seguinte na orde de puntuación da lista complementaria de reserva, segundo a orde de puntuación acadado. O tribunal fará pública a relación de aprobados no Taboleiro de anuncios da Casa do Concello e proporá o seu nomeamento como funcionarios en prácticas ao Alcalde. Como funcionarios en prácticas, as persoas aprobadas terán os dereitos e deberes que legalmente lles correspondan segundo a súa situación e categoría. A superación do curso selectivo resulta obrigatoria para acceder á condición de persoal funcionario de carreira. Só estarán dispensadas de realizar o dito curso aquelas persoas que xa o superasen con anterioridade na Academia Galega de Seguridade Pública. No caso da non incorporación ao curso ou de abandono deste sen rematalo, agás por causas excepcionais, considerarase que o aspirante non superou o proceso selectivo. O alumnado que non supere o curso teórico-práctico na academia, incluídas as probas de carácter extraordinario, perderá todos os dereitos acadados no proceso selectivo. Concluído o curso selectivo, os aspirantes que o tiveran superado, serán nomeados funcionarios de carreira polo Alcalde, o que se fará público no Boletín Oficial da Provincia da Coruña, no Diario Oficial de Galicia e no Boletín Oficial do Estado. Os nomeados deberán tomar posesión no prazo establecido desde a publicación daquel anuncio no Boletín Oficial do Estado. O tribunal está facultado para interpretar as bases da convocatoria, así como para resolver cantas dúbidas e incidencias presente a súa aplicación e poderá adoptar os acordos necesarios procurando a boa orde e desenvolvemento do proceso selectivo. As bases e cantos actos administrativos deriven destas e das actuacións dos tribunais poderán ser impugnadas nos casos e na forma establecidos pola Lei 30/1992, de 26 de novembro, de réxime xurídico das Administracións públicas e do procedemento administrativo común. APELIDOS E NOME DNI ENDEREZO Rúa Número Escaleira Piso Porta Código Postal Municipio Provincia Teléfono contacto Tendo coñecemento da convocatoria publicada no Boletín Oficial do Estado número. de data././., para cubrir unha praza para o ingreso na escala de administración especial, subescala de servizos especiais, clase policía local, mediante o sistema de concurso-oposición regulado na disposición adicional segunda da Lei 4/2007, do 20 de abril, de Coordinación de policías locais de Galicia.1º) SOLICITA, tomar parte no devandito procedemento selectivo.2º) DECLARA, que son certos os datos consignados nesta solicitude e que reúne todos e cada un dos requisitos necesarios para o ingreso na función pública e as sinaladas na correspondente convocatoria e que se compromete a prestar xuramento ou promesa de conformidade co Real Decreto 707/1979, de 5 de abril.3º) ACHEGA orixinal ou copia compulsada dos seguintes documentos: a) Documento nacional de identidade ou pasaporte. b) Título de bacharelato, técnico superior de formación profesional ou equivalente, ou ben, diploma ou certificación acreditativa de ter superado algún dos cursos específicos, impartidos pola Academia Galega de Seguridade Pública, de dispensa deste grao de titulación. c) Permisos de conducir das clases A2, B e BTP. d) Certificación acreditativa de ter unha antigüidade mínima de tres anos continuados de servizo como auxiliar do Concello de Coristanco e estar prestando servizos neses postos á entrada en vigor da Lei 4/2007, do 20 de abril, de coordinación de policías locais, segundo o modelo que se insire nestas bases como Anexo II. e) Declaración responsable de non ter sido condenado por delicto doloso, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario, ou para exercer función similares ás que desempeñaba no caso do persoal laboral, no cal fose separado ou inhabilitado, nin ter sido separado do servizo de calquera das administracións públicas ou dos órganos constitucionais ou estatutarios das comunidades autónomas por expediente disciplinario ou resolución xudicial firme, segundo o modelo que se insire nas bases como Anexo III. f) Declaración responsable de comprometerse a portar armas durante o servizo e, se é o caso, chegar a utilizalas nos casos e circunstancias legalmente establecidas, segundo o modelo que se insire nas bases como Anexo IV. g) Certificación médica na que se fai constar que reúno as condicións físicas e sanitarias necesarias e suficientes para a realización dos exercicios físicos que se especifican nas bases. h) Relación numerada dos méritos que alego para a súa valoración na fase de concurso e os documentos xustificativos dos mesmos. Lugar, data e sinatura. SR. ALCALDE-PRESIDENTE DO CONCELLO DE CORISTANCO. ANEXO II. MODELO DE CERTIFICACIÓN DA ANTIGÜIDADE DE SERVIZOS PRESTADOS NO CORPO DA POLICÍA LOCAL DO CONCELLO DE CORISTANCO DON/A., SECRETARIO/A DO CONCELLO DE CORISTANCO (A CORUÑA), CERTIFICO: Primeiro, que Don., con documento nacional de identidade número., prestou servizos no corpo da Policía Local do Concello de Coristanco durante os períodos e coas categorías que se indican: ALTA BAIXA CATEGORÍA Segundo, que á entrada en vigor da Lei 4/2007, do 20 de abril, de coordinación de policías locais de Galicia, Don., prestaba servizos no corpo da Policía Local de Coristanco coa categoría de. E para que conste, expido a presente de orde e co visto e prace do señor Alcalde. Coristanco,. de. de. O Alcalde, A secretaria, Visto e prace, DON., con documento nacional de identidade número., e enderezo en., DECLARO BAIXO A MIÑA RESPONSABILIDADE: Non ter sido condenado por delicto doloso, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario, ou para exercer función similares ás que desempeñaba no caso do persoal laboral, no cal fose separado ou inhabilitado, nin ter sido separado do servizo de calquera das administracións públicas ou dos órganos constitucionais ou estatutarios das comunidades autónomas por expediente disciplinario ou resolución xudicial firme. Coristanco,. de. do 20. O declarante, Asdo. DON., con documento nacional de identidade número., e enderezo en., DECLARO BAIXO A MIÑA RESPONSABILIDADE: Que me comprometo a portar armas durante o servizo e, se é o caso, chegar a utilizalas nos casos e circunstancias legalmente establecidas. Coristanco,. de. do 20. O declarante, Asdo. 1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. Dereitos fundamentais e liberdades públicas II: dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e á liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.4. Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Defensor do Pobo.5. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.6. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.7. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. O Tribunal Superior de Xustiza de Galicia. O Valedor do Pobo.8. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía para Galicia.9. O dereito administrativo. Fontes e xerarquía das normas.10. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.11. O procedemento administrativo. Concepto e principios xerais. Clases. Os interesados. A estrutura do procedemento administrativo.12. O réxime local español. Principios constitucionais e regulación xurídica. Tipos de entidades locais.13. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.14. Ordenanzas, regulamentos e bandos. Clases e procedemento de elaboración e aprobación.15. A licenza municipal. Tipos. Actividades sometidas a licenza. Tramitación.16. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións Administrativas.17. Lei orgánica de forzas e corpos de seguranza. Funcións da policía local.18. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.19. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.20. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.21. A Lei de emerxencias de Galicia.22. Delictos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delicto.23. Delictos cometidos con ocasión do exercicio dos dereitos fundamentais e das liberdades públicas garantidos pola Constitución. Delictos cometidos polos funcionarios públicos contra as garantías constitucionais.24. Delictos contra a Administración pública. Atentados contra a autoridade e os seus axentes. DesCoristanco públicas.25. Homicidio e as súas formas. Faltas contra as persoas. Delictos e faltas contra o patrimonio e a orde socioeconómica.26. Delictos contra a seguranza viaria. Faltas cometidas con ocasión da circulación de vehículos de motor. Lesións e danos imprudentes.27. O atestado policial na Lei de axuizamento criminal. Concepto e estrutura.28. Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais nas que pode incorrer o funcionario que efectúa unha detención. O procedemento de habeas corpus.29. Lei de seguranza viaria. Regulamentos de desenvolvemento. Estrutura e conceptos xerais.30. Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.31. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade.32. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.33. Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica.34. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.35. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.36. Comunicación: elementos, redes, fluxos, obstáculos. Comunicación con superiores e subordinados. Equipos de traballo e atención á cidadanía.37. Minorías étnicas e culturais. Racismo e xenofobia. Actitude policial ante a sociedade intercultural.38. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.39. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.40. Deontoloxía policial. Normas que a establecen. A policía como servizo público. Coristanco, 11 de maio de 2011 O Alcalde. Esteban Sebastian Juana Guadalupe Dodu Isfan” Coristanco, 12 de maio de 2011. Asdo.: Antonio Pensado Plágaro Alcalde-Presidente do Concello de Coristanco.